# Plexe lumbar

El plexe lumbar és el plexe format per les branques anteriors dels nervis raquidis de L1 a L4, amb íntima relació amb els fascicles d'origen del múscul psoasilíac. També contribueix a la seva formació el nervi T12.

## Branques

* El nervi iliohipogàstric, amb fibres de L1, corre anterior al quadrat lumbar. Lateralment a aquest, perfora el transvers de l'abdomen per on discorre entre aquest i l'oblic intern. A sobre de la cresta ilíaca, emet un ram cutani lateral, i continua com el seu ram cutani anterior.
* El nervi ilioinguinal, amb fibres de L1, corre més baix que l'iliohipogàstric. Travessa la paret abdominal lateral i entra al conducte inguinal.
* El nervi genitocrural, amb fibres de L1 i L2, perfora el múscul psoes major per sortir per la seva superfície anterior. Després de passar per darrere de l'urèter, es divideix en els seus rams genital i femoral. El ram genital entra al conducte inguinal, i el ram femoral corre pel costat de l'artèria ilíaca externa i després entra a la beina femoral, al costat de l'artèria femoral.
* El Nervi femorocutani, amb fibres de L2 i L3, surt per la vora lateral del psoes, i va cap a l'espina ilíaca anterosuperior. Corre posterior al lligament inguinal, en l'anomenada Lacuna vasorum i entra a la cuixa.
* El nervi obturador, amb fibres de L2 a L4, corre darrere del psoes, pel seu costat medial. Després passa per la línia terminal i per la cavitat pelviana, i entra al conducte obturador, per arribar a la cuixa. Aquí es divideix en els seus rams.
* El nervi femoral, amb fibres de L2 a L4, és el més gran dels nervis del plexe lumbar. Surt per la vora inferior lateral del psoes, per córrer entre aquest i el múscul ilíac. Després, passa per darrere del lligament inguinal, per entrar al compartiment anterior de la cuixa. Aquí es divideix en els seus múltiples rams.
| Nervi | Segment medul·lar | Músculs innervats | Innervació cutània |
| Iliohipogàstric | L1 | Oblic intern de l'abdomen Transvers de l'abdomen | Regió glútia posterolateral i hipogastri |
| Ilioinguinal | L1 | Oblic intern de l'abdomen Transvers de l'abdomen | Cara superomedial de la cuixa, arrel del penis i escrot anterior (♂), mont de Venus i llavis majors (♀) |
| Genitofemoral | L1 i L2 | Múscul cremàster (♂) | * Ram genital: escrot anterior (♂), mont de Venus i llavis majors (♀) Ram femoral: regió superior i anterior de la cuixa |
| Nervi femorocutani | L2 i L3 | | Cara anterior i lateral de la cuixa, fins al genoll |
| Obturador | L2 a L4 | Obturador extern Pectini Abductor mitjà Abductor major Gràcil | Cara medial de la cuixa |
| Femoral | L2 a L4 | Psoes-ilíac Pectini Sartori Quàdriceps | Cara anterior de la cuixa, i medial de la cama |
| Branques directes | T12 a L4 | Psoes-ilíac (en les seves porcions psoes major i ilíac) Quadrat lumbar Músculs intertransversos | |

## Referències

* ↑ Thieme Atlas of anatomy (2006), pp 470-471
* ↑ Thieme Atlas of anatomy (2006), pp 472-473

## Bibliografia

* Drake, Richard L.; Vogl, Wayne; Mitchell, Adam WM. Gray: Anatomia per a estudiants (en castellà). España: Elsevier, 2007, p. 340-43. ISBN 9788481748321.
* Thieme Atlas of Anatomy: General Anatomy and Musculoskeletal System. Thieme, 2006. ISBN 1-58890-419-9.